၁၉၃၀ ပြည့် စက်တင်ဘာလမှာ တို့ဗမာအစည်းအရုံးဝင် သခင်တစုရဲ့ ကြိုးပမ်းမှုနဲ့ ပေါ်ထွန်း လာခဲ့သည်။ တက္ကသိုလ် က တိုးတက်တဲ့ လူငယ် ကျောင်းသားများ၊ အထက်တန်းကျောင်းက လူငယ် ကျောင်းသားများ၊ လူငယ်များ ကြီးပွားရေး အသင်း၊ စာဖတ်အသင်း၊ မီးသတ်အသင်း၊ ဆွမ်းလောင်းသင်း က နိုင်ငံရေး နဲ့ မပါတ်သက်တဲ့ လူငယ်များပါ ပါဝင်နိုင်အောင် နည်းလမ်းရှာပြီး အမျိုးသားရေးကို ဦးတည် လှုပ်ရှားနိုင်မယ့် လူငယ်အသင်း တခု တည်ထောင် ခဲ့ခြင်းဖြစ်သည်။ ရွှေတိဂုံ အလယ်ပစ္စယံ ရှိ နိုင်ငံရေး ဆရာတော် ဦးနာဂိန္ဒ ရဲ့ မဏ္ဍပ်မှာ လူငယ်ပေါင်းစုံ ကျောင်းပေါင်းစုံ အစည်းအဝေးကြီး တခု ခေါ်ဆိုပြီး လူငယ် ၅၀၀၀ ခန့် တက်ရောက်တဲ့ အစည်းအဝေးကြီးကနေ အမျိုးသားရေး၊ စီးပွားရေး၊ လူမှုရေးတွေ ဆောင်ရွက်ရန်ဆိုပြီး မြန်မာ နိုင်ငံလုံးဆိုင်ရာ လူငယ်များ အသင်း ကို ဖွဲ့စည်းခဲ့သည်။